Document ID: 32007D0560

ODLOČBA KOMISIJE
z dne 2. avgusta 2007
o načelnem priznavanju popolnosti dokumentacije, predložene v podroben pregled zaradi možne vključitve chlorantraniliprole, heptamaloxyglucan, spirotetramat in Helicoverpa armigera nucleopolyhedrovirus v Prilogo I k Direktivi Sveta 91/414/EGS
(notificirano pod dokumentarno številko C(2007) 3669)
(Besedilo velja za EGP)
(2007/560/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(3) Direktive,
ob upoštevanju naslednjega:
(1)
Direktiva 91/414/EGS predvideva uvedbo seznama aktivnih snovi v Skupnosti, registriranih za uporabo v fitofarmacevtskih sredstvih.
(2)
Dokumentacijo za aktivno snov chlorantraniliprole je družba DuPont International Operations Sarl. predložila pristojnim organom Irske 2. februarja 2007 z vlogo za njeno vključitev v Prilogo I k Direktivi 91/414/EGS. Dokumentacijo za aktivno snov heptamaloxyglucan je družba ELICITYL predložila pristojnim organom Francije 9. maja 2006 z vlogo za njeno vključitev v Prilogo I k Direktivi 91/414/EGS. Dokumentacijo za aktivno snov spirotetramat je družba Bayer CropScience AG predložila pristojnim organom Avstrije 9. oktobra 2006 z vlogo za njeno vključitev v Prilogo I k Direktivi 91/414/EGS. Dokumentacijo za aktivno snov Helicoverpa armigera nucleopolyhedrovirus je družba Andermatt Biocontrol GmbH predložila pristojnim organom Estonije 7. avgusta 2006 z vlogo za njeno vključitev v Prilogo I k Direktivi 91/414/EGS.
(3)
Pristojni organi Irske, Francije, Avstrije in Estonije so Komisiji sporočili, da se po predhodni proučitvi dokumentacije za zadevne aktivne snovi zdi, da izpolnjuje zahteve po podatkih in informacijah iz Priloge II k Direktivi 91/414/EGS. Kaže tudi, da predložena dokumentacija izpolnjuje zahteve po podatkih in informacijah iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Vlagatelji so v skladu s členom 6(2) Direktive 91/414/EGS dokumentacije naknadno poslali Komisiji in drugim državam članicam, predložene pa so bile Stalnemu odboru za prehranjevalno verigo in zdravje živali.
(4)
S to odločbo mora biti na ravni Skupnosti uradno potrjeno, da dokumentacije načeloma izpolnjujejo zahteve po podatkih in informacijah iz Priloge II in da za najmanj eno fitofarmacevtsko sredstvo, ki vsebuje zadevno aktivno snov, izpolnjujejo zahteve iz Priloge III k Direktivi 91/414/EGS.
(5)
Ta odločba ne sme vplivati na pravico Komisije, da za razjasnitev nekaterih točk v dokumentaciji od vlagatelja zahteva predložitev dodatnih podatkov ali informacij.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Brez poseganja v člen 6(4) Direktive 91/414/EGS dokumentacije o aktivnih snoveh, opredeljenih v Prilogi k tej odločbi, ki so bile predložene Komisiji in državam članicam zaradi vključitve teh snovi v Prilogo I k navedeni direktivi, načeloma izpolnjujejo zahteve po podatkih in informacijah, iz Priloge II k navedeni direktivi.
Dokumentacije izpolnjujejo tudi zahteve po podatkih in informacijah, iz Priloge III k navedeni direktivi v zvezi z enim fitofarmacevtskim sredstvom, ki vsebuje aktivno snov, ob upoštevanju predlaganih načinov uporabe.
Člen 2
Države članice poročevalke opravijo podroben pregled dokumentacij iz člena 1 ter čim prej in najpozneje v enem letu od dneva objave te odločbe v Uradnem listu Evropske unije poročajo Komisiji o ugotovitvah svojega pregleda in hkrati predložijo priporočilo o vključitvi ali nevključitvi aktivnih snovi iz člena 1 v Prilogo I k Direktivi 91/414/EGS ter o vseh pogojih za navedene vključitve.
Člen 3
Ta odločba je naslovljena na države članice.
V Bruslju, 2. avgusta 2007

Labels: 0
3
6